સુપ્રીમ કોર્ટના ચુકાદાની સૌથી વધારે અસર સપ્ટેમ્બર 2016માં ટેલિકોમ ક્ષેત્રમાં પ્રવેશ કરનારી જીઓ કંપનીને થશે. કારણ કે જીઓએ તેમના તમામ ગ્રાહકોની નોંધણી ફક્ત બોયોમેટ્રિક સિસ્ટમથી જ કરી છે. આ માટે કોઈ અન્ય ઓળખના પુરાવા લેવામાં આવ્યા નથી. બુધવારે જીઓ તરફથી કરવામાં આવેલી જાહેરાત પ્રમાણે આ વર્ષે સપ્ટેમ્બરના અંત સુધીમાં તેમના ગ્રાહકોની સંખ્યા 25 કરોડ પર પહોંચી છે. જીઓ ઉપરાંત અન્ય ટેલિકોમ કંપનીઓ કે જેમણે બાયોમેટ્રિકના આધારે સીમકાર્ડનું વેચાણ કર્યું છે તેમની હાલત પણ આવી જ થશે.